open-index/open-wikipedia-markdown huggingface dataset:
Reilun kaupan kaupunki

**Reilun kaupan kaupunki** on Fairtrade-järjestön myöntämä huomionosoitus kaupungille, joka on toiminut reilun kaupan tuotteiden edistämiseksi.

## Historia
Reilun kaupan kaupunki -kampanja järjestettiin ensimmäisen kerran vuonna 2001 Garstangissa, Lancashiressä. Bruce Crowther, paikallisen Oxfam-järjestön aktiivi, oli kampanjan ideoija. Kampanjan tavoitteena oli tehdä tunnetuksi reilun kaupan tuotteita ja se onnistui hyvin. Muutamassa kuukaudessa reilun kaupan tuotteiden tunnettuvuus ylitti 70 prosenttia ja tuotteiden myynti kasvoi merkittävästi. Kampanjan aikana Garstang aloitti yhteistyön reilun länsiafrikkalaisten kaupan kaakaota tuottavien maatilojen kanssa.

Kampanjan herättäessä huomiota myös Garstangin ulkopuolella, Fairtrade Foundation julkaisi reuilun kaupan kaupungin tavoitteet ja toimintaohjelman. Vuosien 2001–2006 välillä yli 209 kaupungille Britanniassa myönnettiin reilun kaupan kaupungin arvo. Kampanja laajennettiin manner-Eurooppaan ja perustettiin Fairtrade Towns in Europe. Myös Euroopan komissio on mukana rahoittamassa hanketta.

Marraskuussa 2006 järjestiin ensimmäinen reilun kaupan kaupunkien konferenssi Lontoossa. Sen tavoitteena oli:
* tunnistaa ja kehittää toimintatavat paikallisten yhteisöjen, yksityisten sekä valtion organisaatioiden välille.
* kehittää toimintatavat, joiden avulla Britannian reilun kaupan kaupunki -malli voidaan sovittaa jokaisen maan olosuhteisiin.

Järjestyksessään toinen konferenssi järjestettiin Brysselissä tammikuussa 2008.

Reilun kaupan kaupunkeja oli huhtikuussa 2013 jo 1&nbsp;288, ja ne sijaitsivat 24 valtiossa.

## Kriteerit
Reilun kaupan kaupungin kriteerit vaihtelevat hieman maittain, mutta lähes kaikkien maiden kriteereissä on viisi perusvaatimusta:
* Kunnan pitää olla päättänyt Reilun kaupan kannattamisesta ja tuotteiden tarjoamisesta sen omissa tilaisuuksissa
* Kunnassa tai kaupungissa tulee olla saatavilla laajasti Reilun kaupan tuotteita
* Kunnan seurakunnat ja muut yhteisöt käyttävät tuotteita
* Kunta tiedottaa Reilusta kaupasta
* Kunnan alueella toimii Reilun kaupan kannatustyöryhmä

## Lähteet
Katarina Gäddnäs

**Katarina Gäddnäs** (s. 1970 Finström, Ahvenanmaa) on suomalainen kirjailija ja freelancetoimittaja.

Gäddnäs on opiskellut teologiaa Turun Åbo Akademissa ja työskennellyt toimittajana ja opetustehtävissä. Hän on toiminut myös muun muassa nuoriso-ohjaajana, tutkimusapulaisena ja juontajana erilaisissa kirjallisuustilaisuuksissa.

Gäddnäsin runokokoelmissa korostuu naisnäkökulma. Ensimmäinen runokokoelma *Men göken gal* (1997) kuvaa elämän kiertokulkua neljän naisen silmin. Seuraava runokokoelma *Hon. På ludna tassar* ilmestyi vuonna 1999 Schildtin julkaisemana. Kolmannessa runokokoelmassaan *Jungfrutornet* (2002) Gäddnäs alleviivaa naisen oikeutta ajatella itse. Runokokoelmiensa lisäksi Gäddnäs on kirjoittanut artikkelin äitiyttä käsittelevään *Rapport från Planet Mamma* (2004) -antologiaan. 

Vuonna 2005 Gäddnäs julkaisi yhdessä valokuvaaja Gabriella Nordlundin kanssa tietokirjan *Ytterst. Kökar mitt i havet* (suom. *Ääressä – elämää Kökarissa*), jonka on kääntänyt Julia Donner.

## Tuotanto
### Runokokoelmat
* Men göken gal, Valdemar-seura 1997 
* Hon. På ludna tassar, Schildts 1999 
* Jungfrutornet, Schildts 2002 
* Venuspassagen, Schildts 2005 
* Vitbok, Schildts 2007

### Tietokirja
* Ytterst : Kökar mitt i havet, Schildts 2005 (suom. Ääressä: elämää Kökarissa, 2005)

## Lähteet

## Aiheesta muualla

* Gäddnäsin blogi
Pennitön Onassis

**Pennitön Onassis** on suomalaismuusikko Jussi Hakulisen kolmas albumi. Se julkaistiin vuonna 1991.

## Kappaleet
Kaikki sävellykset ja sanoitukset Jussi Hakulinen.

# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Pennitön Onassis discogs.com -sivustolla
Eurofox

**Aeropro Eurofox** on slovakialainen Aeropro s.r.o.:n valmistama ultrakevyt lentokone. Kone on luokiteltu Yhdysvalloissa LSA-luokkaan 560&nbsp;kg lentopainolla. Se on kaksipaikkainen rinnakkainistuttava ylätaso, jonka erityisenä ominaisuutena on helppo siipien kääntäminen säilytysasentoon.

## Tekniikkaa
### Suoritusarvot 80&nbsp;hv (100&nbsp;hv) moottorilla

* matkalentonopeus (5&nbsp;200&nbsp;rpm) 177&nbsp;km/h (185&nbsp;km/h) 
* taloudellinen matkanopeu (4&nbsp;400&nbsp;rpm) 150&nbsp;km/h, jolloin kulutus 13 litraa tunnissa.
* suurin sallittu lentonopeus 230&nbsp;km/h 
* sakkausnopeus 65&nbsp;km/h 
* toimintamatka 925&nbsp;km / 5,2 tuntia nopeudella 179&nbsp;km/h
* kohoamisnopeus 4,6&nbsp;m/s
* nousukiito 47&nbsp;m 
* laskukiito 61&nbsp;m
* liitoluku 1:14 nopeudella 97&nbsp;km/h

### Tekniset tiedot
Lentokonetta valmistetaan nokkapyörälaskutelineellä ja kannustelineellä. Lentokone on asennettavissa myös kellukkeille ja  suksille. Moottorivaihtoehdot ovat 80&nbsp;hv ja 100&nbsp;hv Rotax 912 -nelitahtimoottorit.
* kärkiväli  9,13&nbsp;m  
* pituus 5,65&nbsp;m 
* korkeus 2,25&nbsp;m 
* leveys siivet säilytysasennossa 2,40&nbsp;m
* siipipinta-ala 11,4 neliömetriä
* tyhjäpaino maakoneena noin 270&nbsp;kg 
* suurin sallittu lentomassa ultrakeveänä lentokoneena; 450/472,5&nbsp;kg maakoneena, kellukkeilla 495&nbsp;kg
* LSA-luokassa 560&nbsp;kg
* polttoainesäiliö 85 litraa

## Aiheesta muualla
* Tehtaan kotisivut: http://www.aeropro.sk
* Suomen maahantuoja: http://www.eurofox.fi
Juhan Viiding

**Juhan Viiding** [vi:tiŋk] (1. kesäkuuta 1948 Tallinna, Viron SNT &ndash; 21. helmikuuta 1995 Rapla, Viro) oli virolainen runoilija, teatterinäyttelijä ja -ohjaaja. 

## Elämänvaiheet
Juhan oli perheen neljästä lapsesta nuorin ja ainoa poika. Hän oli lapsena levoton ja älyllisesti varhaiskypsä. Hän opiskeli Tallinnan konservatoriossa vuosina 1968–1972. Hänen puolisonsa on musiikinopettaja Riina Viiding.

Viiding työskenteli Viron Draamateatterissa kuolemaansa asti ja ohjasi mm. Samuel Beckettin, Eugène Ionescon ja Minoru Betsuyakun näytelmiä. Hän saavutti suosiota näyttelijänä (*[[Peer Gynt]]*, *[[Hamlet]]*), ja hän esiintyi myös laulajana mm. Amor-Trio-yhtyeessä. Hän vieraili Suomessa sekä näyttelijänä että runojensa tulkitsijana.

Viiding julkaisi runojaan vuosina 1968–1978 salanimellä **Jüri Üdi**. Kirjailijanimen käytössä hänen esikuvakseen voidaan mainita Fernando Pessoa. 1970-luvulla Viiding oli maansa tunnetuimpia runoilijoita. Hänen runoutensa on terävän älyllistä, taiturimaista ja kielellisesti nokkelaa. Runonsäkeissä jännitys perustuu vastakohtien leikkiin: hän rinnastaa oudon ja odottamattoman, ja todellisuus kietoutuu mielikuvitukselliseen, ylevä matalamieliseen, hullunkurinen ahdistavaan, nauru kuolemanvakavaan. Viiding nojaa äkillisiin tyylinvaihdoksiin, sanojen monimerkityksisyyteen ja epäloogisiin käsiteleikkeihin. Toisin kuin monet muut sukupolvensa runoilijat, Viiding ei kirjoittanut esseitä eikä arvosteluja. Vuonna 1980 hän osallistui itsenäisyysliikehdintään ja allekirjoitti ns. neljänkymmenen kirjeen.

M. A. Numminen kirjoitti vuonna 1987 kirjan *Kirjeitä virolaiselle runoilijalle*, jossa hän kuvaa Viidingulle itseään ja suomalaista kulttuuria. Viidingun runoja julkaistiin suomeksi vuonna 1988 valikoimana *Julkaistavaksi Suomen tasavallassa*.

Masennukseen taipuvainen Viiding teki itsemurhan viiltämällä ranteensa auki kotinsa ulkopuolella Raplassa 21. helmikuuta 1995.

Juhan Viidingun isä Paul Viiding (1904–1962) oli tunnettu runoilija, ja myös hänen tyttärensä Elo Viiding (1974–) on runoilija.

## Teoksia
### Viroksi

**Närvitrükk* (1971)
**Aastalaat* (1971)
**Detsember* (1971)
**Käekäik* (1973)
**Selges eesti keeles* (1974)
**Armastuskirjad* (1975)
**Mina olin Jüri Üdi* (1978)

**Elulootus* (1980)
**Olevused* (1980)
**Tänan ja palun* (1983)
* *Nipernaadi* (1983)
**Osa* (1991)
**Kogutud luuletused* (1998)

### Suomeksi
* *Julkaistavaksi Suomen tasavallassa: Runoja.* Toimittaneet Anna-Maija Raittila ja Juhan Viiding. Suomentanut Anna-Maija Raittila. Tammi, Helsinki 1988. 

## Lähteet

## Kirjallisuutta
*

## Aiheesta muualla
*Juhan Viidingun teosten englanninkielisiä käännöksiä 
*Juhan Viidingu luulet
Jean Bourgain

**Jean Louis, Bourgainin paroni** (synt. **Jean Louis Bourgain**, 28. helmikuuta 1954 Oostende, Belgia – 22. joulukuuta 2018 Bonheiden, Belgia) oli belgialainen matemaatikko.

Hän väitteli vuonna 1977 Brysselissä Banachin avaruuksien teoriasta. Hän työskenteli muun muassa Institute for Advanced Study -tutkimuslaitoksessa.  

Hän julkaisi yli 300 artikkelia eri matematiikan aloilta kuten analyysistä (erityisesti Banachin avaruuksista ja harmonisesta analyysistä), analyyttisestä lukuteoriasta, kombinatoriikasta, ergoditeoriasta ja osittaisdifferentiaaliyhtälöistä.

Hänelle myönnettyihin tunnustuksiin lukeutuivat muun muassa Ostrowski-palkinto (1991), Fieldsin mitali (1994), Crafoord-palkinto (2012), matematiikan alan Breakthrough-palkinto (2017) ja Amerikan matematiikkaseuran (AMS) elämäntyöstä myönnetty Steele-palkinto (2018). Hän on ollut Academia Europæan ulkomaalaisjäsen vuodesta 2008. Hänelle myönnettiin paronin arvo vuonna 2015.

## Lähteet
* Newsletter of the European Mathematical Society, joulukuu 2007, ISSN 1027-488X

### Viitteet

## Aiheesta muualla
*2017 Breakthrough Prize in Mathematics awarded to Jean Bourgain (video, kesto 2 min 7 s)  (youtube.com)
*Analysis and Beyond. Celebrating Jean Bourgain's Work and Impact (juhlaseminaari Bourgainin kunniaksi, 2016)  (ias.edu)
Valtaa ja voimaa

**Valtaa ja voimaa** (PÄLP 70 / POKS 70 / POKOCD 119) on suomalaisen Jussi Hakulinen & Kinsky -yhtyeen ainoaksi jäänyt albumi, ja Jussi Hakulisen toinen oma albumi. Se julkaistiin vuonna 1986 levymerkillä Poko Rekords.

Albumista julkaistiin uusintapainos vuonna 2002.

## Kappaleet
Kaikki kappaleet säveltänyt Jussi Hakulinen, ellei toisin mainittu.

#
#
#
#
#
#
#
#
#
#

### Vuoden 2002 painos
#
#
#
#
#
#

## Kokoonpano
* Jussi Hakulinen – laulu
* Kimmo Tuuri – kosketinsoittimet
* Iku Tukiainen – kitara
* Harri Vahekoski – basso
* Timo Lilja – rummut

+

* Riku Mattila – tuotanto, äänitys ja miksaus, kitara kappaleessa ”Majakka”
Minun lauluni 1983–96

**Minun lauluni 1983–96** on suomalaismuusikko Jussi Hakulisen ensimmäinen kokoelmalevy. Se julkaistiin vuonna 1996.

Albumi ylsi Suomen virallisen listan sijalle 39.

## Kappaleet
1-5, 9-17 ja 19 säv./san. Jussi Hakulinen, 7 ja 18 säv. Jussi Hakulinen.

# Hän tanssi kanssa enkeleiden
# Yhden illan varietee
# Vaaleanpunainen majatalo
# Helmenkalastajat
# Joutsenlaulu
# Päivänsäde ja menninkäinen
# Talo varrella rautatien
# Varkaat ja kulkurit
# Laika Laika
# Lumilinna
# Serpentiinit
# Yö jota ei ollutkaan
# Tuhat tarinaa
# Kesäkuu
# Kristallikyyneleet
# Joulu avaruudessa
# Vieraskirja
# Joonatan
# Missä on minun rakkaani nyt?

## Lähteet

## Aiheesta muualla
* Minun lauluni 1983–96 discogs.com -sivustolla
Boston (täsmennyssivu)

**Boston** voi tarkoittaa seuraavia asioita:
* Boston, kaupunki Massachusettsin osavaltiossa
* Boston, kaupunki Englannissa
* Boston, tupakkamerkki
* Boston, amerikkalainen hard rock -yhtye
* Boston, yllä olevan yhtyeen debyyttialbumi
* USS Boston (1884), Yhdysvaltain laivaston panssarikansiristeilijä
* USS Boston (SSN-703), Yhdysvaltain laivaston ydinsukellusvene
* Boston, sukunimenä:
** Rachel Boston (s. 1982), yhdysvaltalainen näyttelijä
** Ralph Boston (1939–2023), yhdysvaltalainen pituushyppääjä ja olympiavoittaja
Gunnar Nilsson (moottoriurheilija)

**Gunnar Nilsson** (20. marraskuuta 1948 Helsingborg, Ruotsi – 20. lokakuuta 1978 Lontoo, Englanti) oli ruotsalainen kilpa-autoilija ja Formula 1 -kuljettaja. Hän voitti Britannian Formula 3 -mestaruuden vuonna 1975.
Nilsson kuoli kivessyöpään kuukautta ennen kuin hän olisi täyttänyt kolmekymmentä. Nilsson voitti Belgian GP:n vuonna 1977.

## Formula 1 -tulokset

## Lähteet
3.33.33

**3.33.33** on suomalaisen muusikon Jussi Hakulisen viides studioalbumi. Se julkaistiin vuonna 1998.

3.33.33 on Jussi Hakulisen sukunimikaiman Veikko Hakulisen voittoaika vuoden 1952 talviolympialaisten 50 kilometrin hiihdossa.

Albumi ylsi Suomen virallisen listan sijalle 34.

## Kappaleet
Kaikki sävellykset ja sanoitukset Jussi Hakulinen.

# 
# 
# 
# 
# 
# 
# 
# 
# 
# 

## Aiheesta muualla
* 3.33.33 discogs.com -sivustolla

## Lähteet
Lagosuchus

**Lagosuchus** oli pienten arkosaurien suku, joka eli keskitriaskaudella. Se oli läheistä sukua dinosauruksille, joiden kanssa ne kuuluvat Dinosauromorpha-kladiin. *Lagosuchuksen* fossiileita on löydetty Chañares Formationista, Argentiinasta.

## Koko ja ulkonäkö
 

*Lagosuchuksesta* on löydetty hyvin epätäydellisiä jäännöksiä; ainoastaan takaraajat sekä osa selkärankaa ja lapaluuta. Nämä jäännökset kuitenkin osoittavat sen olleen kevytrakenteinen arkosauri, ja sillä oli pitkät, hoikat ja hyvin kehittyneet raajat - mikä on tyypillistä tietyille dinosauruksille. Nämä ominaisuudet sekä vertaukset *Lagosuchuksen* lähisukulaisiin ovat todisteena, että *Lagosuchus* saattoi joskus juosta takaraajoilla, vaikka se käveli suurimman osan ajastaan neljällä jalalla. *Lagosuchus* oli luultavasti ketterä lihansyöjä, joka käytti nopeutta sekä saalistuksessa että paetessa suurempia saalistajia. *Lagosuchus* oli suunnilleen fretin kokoinen, noin 30 senttimetriä pitkä.  

Toinen dinosaurusten lähisukulainen, *[[Marasuchus lilloensis]]*, saattaa olla *Lagosuchuksen* toinen laji.

On myös mahdollista, että *Lagosuchus* ja *Marasuchus* saattoivat olla kehitysaskel vaihtolämpöisten matelijoiden ja tasalämpöisten dinosaurusten välillä. 

## Katso myös

* Marasuchus
* Nyasasaurus
* Dinosaurukset
* Avemetatarsalia

## Lähteet
Vieraskirja

**Vieraskirja** on kirja, johon vieraat kirjoittavat terveisiä tai nimikirjoituksensa. Vieraskirjaa käytetään kotona, juhlissa, museossa tai muussa julkisessa laitoksessa tai taidenäyttelyssä. Vieraskirjaan kirjoittaminen voi olla myös seremoniallinen osa arvovieraan käyntiä.

Vieraat voivat kirjoittaa kirjaan esimerkiksi kiitoksensa, runon tai kuvauksen vierailusta.

Monilla kutsuilla vieraskirja on korvannut perinteisen käyntikorttikulhon, johon vierailla on ollut tapana jättää oman korttinsa. Taidenäyttelyissä ja museoissa vieraskirja on tapa pitää lukua eri päivien kävijöistä ja heidän asuinpaikkakunnistaan. Näiden tietojen lisäksi näyttelyiden ja tapahtumien vieraskirjoihin kirjoitetaan yhä useammin myös kommentteja kävijän kokemuksista.

## Surunvalittelu- ja onnittelukirjat

Vieraskirjan ja adressin välimuotoja ovat surunvalittelu- ja onnittelukirjat esimerkiksi maan suurlähetystöissä valtionpäämiehen kuoleman tai hallitsijaperheen perhetapahtuman johdosta.

## Vieraskirja verkossa
Yksityishenkilöiden, julkisten laitosten ja yritysten verkkosivustoilla voi myös olla vieraskirjaksi nimetty osio, johon kävijät voivat jättää kommentteja.

## Lähteet

## Aiheesta muualla
Thor (satelliitti)

**Thor** on norjalainen tietoliikennesatelliittien perhe. 

Thor-satelliittien operaattori on Telenor ASA:n tytäryritys Telenor Satellite Broadcasting. Se on tilannut vuoteen 2008 mennessä kuusi Thor-nimeä kantavaa satelliittia, Thor 1 - Thor 6. Thor 5 laukaistiin talvella 2008 ja otettiin käyttöön helmikuussa 2009.

## Thor 5
Telenor ASA tilasi Orbital Sciences Corporation -yhtiöltä (OSC) syyskuussa 2006 GEO-radan tietoliikennesatelliitin, joka sai nimen Thor 2R, joka muutettiin Thor 5:ksi, kun satelliitti valmistui tehtaalta. Satelliitin hinta oli 217 miljoonaa dollaria. Se perustuu OSC:n satelliittiin STARTM. Satelliitti laukaistiin 11. helmikuuta 2008 International Launch Services (ILS) käyttäen venäläistä Proton-kantorakettia.

The Thor 5 toimii KU-taajuuskaistalla välittäen TV-ohjelmia 0,8 astetta läntistä pituutta asemasta geosynkrooniselta kiertoradalta. Satelliitissa on 24 transponderia ja sen lähetysteho on 3600 W. Satelliitti painaa 1960 kg. Sen lähetysalue kattaa Pohjoismaat, Itä-Euroopan ja Keski-Idän. Sen toiminta-aika on 15 vuotta. Satelliitti korvasi Thor 2 -satelliitin joka on nykyisin 5 astetta itään.

## Aiemmat Thor-satelliitit

Aiemmat Thor-satelliitit ovat 
* Thor 1 (Hugher HS-376) 
* Thor 2, 3 (Hughes HS-376HP) 
* Thor 6 (eurooppalainen Spacebus-4000B2)

## Lähteet
* Laukaisu-uutinen 
* Spaceflight Now, "Norwegian satellite put in geostationary orbit by Proton"
Panoz Roadster

**Panoz (AIV) Roadster** on yhdysvaltalaisen Panozin urheiluautomalli, joka esiteltiin vuonna 1992. Siinä on V8-moottori, se on viisivaihteinen ja sen huippunopeus on 210 kilometriä tunnissa. Muita Panozin malleja ovat muun muassa Panoz Esperante.
Hubert Aquin

**Hubert Aquin** (24. lokakuuta 1929 Montreal, Kanada – 15. maaliskuuta 1977 Montreal, Kanada) oli kanadalainen kirjailija, esseisti ja elokuvaohjaaja. Hän kirjoitti ranskaksi.

Aquin valmistui yliopistosta 1951. Hän opiskeli Pariisissa vuosina 1951−1954. Palattuaan kotimaahansa hän teki töitä Radio-Canadassa 1954–1959.

Aquin toimi 1961–1968 Quebecin itsenäistymisen hyväksi. Vuonna 1964 hän ilmoitti työskentelevänsä itsenäisyyden hyväksi terrorismin kautta. Pian hänet pidätettiin, ja hän joutui neljäksi kuukaudeksi psykiatriseen sairaalaan. Siellä hän kirjoitti ensimmäisen romaaninsa *Prochain épisode*, joka kertoo vangitusta vallankumouksellisesta.

Novellin kertojan itsetuhoiset ajatukset ennakoivat Aquinin omaa kuolemaa; hän teki itsemurhan maaliskuussa 1977. Hän jätti itsemurhaviestin, jossa hän kertoo tekonsa olleen positiivinen valinta.

## Teokset
* *Prochain épisode* (1965)
* *Trou de mémoire* (1968)
* *L'Antiphonaire* (1969)
* *Point de fuite* (1971)
* *Neige noire* (1974)
* *Blocs erratiques* (1977)
* *L'Invention de la mort* (kirjoitettu 1959, julkaistu [1990)

## Aiheesta muualla
*
Tom Ruegger

**Thomas Charles Ruegger** (s. 4. huhtikuuta 1954 Plainfield, New Jersey) on yhdysvaltalainen animaatioiden käsikirjoittaja, tuottaja, ohjaaja ja animaattori, joka on palkittu useaan kertaan Daytime Emmyllä.

## Elämäkerta
Ruegger kasvoi Metuchenissa, New Jerseyssä, jossa hän kävi high schoolinsa. Koulussa Ruegger toimi muun muassa oppilasjohtokunnan puheenjohtajana, sekä vara kapteenina koulun jalkapallo- ja yleisurheilujoukkueissa. Lisäksi Ruegger oli sarjakuvapiirtäjänä koulunsa lehdessä. High Schoolin jälkeen hän opiskeli Dartmouth Collegessa New Hampshiressa, jossa Ruegger muun muassa loi tunnusta saaneen 10 minuuttia kestäneen animaation *The Premiere of Platypus Duck* ja toimi myös ohjaajana Dartmouth Film Societylle.

Hänellä on kolme lasta Nathan, Luke ja Cody Ruegger, jotka olivat muun muassa isänsä tuottamissa animaatiosarjoissa Tiny Toonsissa, Animaanisissa ja Histeria!:ssa ääninäyttelijöinä.

## Ura
Ruegger muutti Kaliforniaan, jossa hän yritti löytää itselleen töitä ja soitti kolikkopuhelimesta Hanna-Barberan studiolle, jossa hän sai kutsun William Hannalta tulla paikan päälle esittämään kykynsä. Ruegger sai kuukauden koeajan ja työskenteli aluksi apulaisanimaattorina. Hän oli mukana 1970-luvulla varsinaisena animaattorina piirrossarjoissa, kuten *[[The World's Greatest SuperFriends]]*, *[[Scooby-Doo and Scrappy-Doo]]* ja *[[Kivisten ja Sorasten uudet seikkailut]]*. 1980-luvulla hän työskenteli käsikirjoittajana ja tuottajana Hanna-Barberan piirrettyjen parissa, kuten *Yogi's Treasure Hunt*, *[[Snorkkelit]]*, *The 13 Ghosts of Scooby-Doo ja Pound Puppies*.

### Warner Bros. Animation
Sittemmin Ruegger siirtyi työskentelemään Warner Bros. Animationille vuonna 1989, jonka myötä hänet tunnetaan erityisesti useiden piirrossarjojen tuottamisesta, käsikirjoittamisesta, sekä luomisesta, kuten *[[Tiny Toons]]*, *[[Animaaniset]]*, *[[Äly ja Väläys]]*, *[[Batman (vuoden 1992 animaatiosarja)|Batman]]* ja *[[Histeria!]]*. Menestyksensä myötä Ruegger toimi Warner Bros. Animationin puheenjohtajana.

### Tom Ruegger Productions ja Disney
Vuonna 2002 hän perusti oman animaatiostudion Tom Ruegger Productions ja neljä vuotta myöhemmin Ruegger tuotti muun muassa 40 jaksoa kestäneen animaatiosarjan Animalia. Sittemmin Ruegger siirtyi 2011 *[[Walt Disney Television Animation]]ille* töihin ja työsti pilottia nimeltä 7D, joka ei kuitenkaan päässyt tuotantoon.

## Lähteet

## Aiheesta muualla
* 
* TV.com 
* New York Times.com
San Bruno

**San Bruno** on kaupunki San Mateon piirikunnassa, San Franciscon lahden ympäristössä Kaliforniassa, Yhdysvalloissa.

Kaupungissa oli 41&nbsp;415 asukasta vuonna 2009. San Brunon pinta-ala on 14,1 km<sup>2</sup>, ja asukastiheys 2&nbsp;839 asukasta per neliökilometri.

San Franciscon kansainvälinen lentoasema sijaitsee kaupungin läheisyydessä.

San Brunon lähistöllä tapahtui syyskuussa 2010 kaasuräjähdys, jota seurasi tulipaloja. Useita ihmisiä kuoli ja kymmeniä loukkaantui onnettomuudessa.

## Lähteet

## Aiheesta muualla
Clovis Cornillac

**Clovis Cornillac** (s. 16. elokuuta 1968 Lyon) on ranskalainen teatteri- ja elokuvanäyttelijä. Hän on esiintynyt muun muassa elokuvissa *[[Asterix olympialaisissa (elokuva)|Asterix olympialaisissa]]*, *[[Olemisen sietämätön keveys (elokuva)|Olemisen sietämätön keveys]]* ja *[[Lucky Luke – Lähde länteen!]]*. 

Cornillac syntyi vuonna 1968 Lyonissa. Hänen isänsä oli ohjaaja Roger Cornillac ja äiti näyttelijä Myriam Boyer, mutta hänen vanhempansa erosivat hänen ollessaan 5-vuotias. Hän aloitti näyttelijänuransa teatterissa ilman alan koulutusta vuonna 1984. Cornillac siirtyi 2000-luvulla enemmän elokuvien pariin oltuaan vuonna 2000 ehdolla parhaana tulokkaan César-palkintoon elokuvasta *[[Karnaval]]* (1998). Hänet palkittiin Césarilla parhaasta miessivuosasta vuonna 2005 elokuvassa *[[Mensonges et trahisons et plus si affinités...]]* (2004).

Cornillac meni naimisiin näyttelijä Caroline Proustin kanssa vuonna 1994, mutta he erosivat vuonna 2010, ja heillä on kaksi tytärtä. Hän meni toisen kerran naimisiin näyttelijä Lilou Foglin vuonna 2013, ja heillä on yksi yhteinen lapsi.

## Lähteet
Helsingfors Ångfartygs Aktiebolaget

**Helsingfors Ångfartygs Aktiebolaget** (*Helsingin Höyrylaiva Oy*) oli laivayhtiö, joka oli perustettu Helsingissä vuonna 1869. FÅA hankki osake-enemmistön varustamosta vuonna 1916 ja yhtiö fuusioitui FÅAan vuonna 1920. Yhtiön toimitusjohtajana toimi mm. Victor Ek.

## Yhtiön aluksia
* S/S Helsingfors (1870-1893)
* S/S Storfursten (1875-1913)
* S/S Finland (1876-1893)
* S/S Linnea (1892-1914)
* S/S Primula (1904-1921)
* S/S Viola (1914-1920)
Brianin elämä

**Brianin elämä** () on Monty Python -ryhmän käsikirjoittama ja ohjaama satiirinen komediaelokuva, joka sai ensi-iltansa vuonna 1979. Elokuvassa Graham Chapman esittää Brian Cohenia, joka syntyi samaan aikaan kuin Jeesus ja jota erehdytään pitämään messiaana.

## Aihe
Ennen elokuvan tekoa ryhmän jäsenet vitsailivat seuraavan elokuvan aiheen olevan Jeesus (*Jesus Christ: Lust For Glory*) mutta vaihtoivat hahmon 13. opetuslapseen Brianiin, joka myöhästyisi aina ihmeistä. Lopulta he päättivät ettei Brianilla olisi mitään yhteyttä Jeesukseen; hän vain sattui elämään samaan aikaan ja fanaattiset massat erehtyvät pitämään häntä messiaana. Satiirin kohteena ei ole Jeesus tai opetukset vaan poliittiset militantit, herkkäuskoiset ihmisjoukot ja tyrannit.

## Näyttelijät

## Tuotanto
Elokuva kuvattiin Monastirin, Soussen, Karthagon ja  Matmatan kaupungeissa Tunisiassa. Elokuvasssa käytettiin Franco Zeffirelliin televisiosarjan *[[Jeesus Nasaretilainen (televisiosarja)|Jeesus Nasaretilainen]]* (1977) lavasteita. Kesken kuvauksia EMI Filmsin johtaja Bernard Delfont veti rahoituksen projektista. Ex-beatle George Harrison, joka oli Eric Idlen ystävä ja Pythonien fani, otti lainan rahoittaakseen elokuvan loppuun.

## Vastaanotto
Elokuvasta tuli Britannian neljänneksi tuottoisin elokuva vuonna 1979.

Uskontoa satirisoivan huumorinsa vuoksi elokuva joutui monissa maissa paheksunnan, sensuurin ja elokuvatarkastajien hampaisiin. Joissakin maissa, kuten Suomessa ja Britanniassa elokuvaa esitettiin leikattuna versiona ja julkaisun aikoihin taas muutamat maat kuten Norja ja Irlanti kielsivät sen esittämisen kokonaan. Elokuvan tekijät kokivat Norjan sensuurin niin huvittavaksi että naapurimaassa Ruotsissa sitä päätettiin markkinoida julisteissa lauseella ”Niin hauska, että kiellettiin Norjassa!”  Yhdysvalloissa elokuvaa suunniteltiin näytettävän 200:lla kankaalla, mutta uskonnollisten ryhmien protestien seurauksena näyttämöiden määrä kolminkertaistettiin.

*[[Helsingin Sanomat|Helsingin Sanomain]]* Mikael Fränti arvioi Suomen-ensi-iltaa kielteisesti: ”Valitettavasti koomikot ovat tehneet tavattoman suttuisan, limaisen ja ikävän elokuvan. Heidän maailmaansa on vaikea päästä sisälle, ja siksi *Brianin elämä* ei innosta, ei huvita.”

Vuonna 2000 *[[Total Film]]* -lehti äänesti *Brianin elämän* kaikkien aikojen parhaaksi komediaksi. Vuonna 1999 British Film Instituten kyselyssä *Brianin elämä* äänestettiin kaikkien aikojen 28. parhaaksi britti&shy;elokuvaksi. Vastaajina oli tuhat Ison-Britannian elokuva- ja televisio&shy;ammattilaista. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi *Brianin elämän* kaikkien aikojen kuudenneksi hauskimmaksi komediaksi.

## Lähteet

## Aiheesta muualla
* ''Monty Python's Life of Brian'' film script. 
* Perry, George: Monty Python’s Life of Brian. Criterion Collection.
* Review of ''Monty Python's Life of Brian''.  Filmcritic.com.
* Berardinelli, James: Review on ''Monty Python's Life of Brian''.
* Alastalo, Simo: Ohjaaja: Brianin elämä jäisi nykyisin tekemättä. Kotimaa24.fi 11.10.2011.
Cartosat

**Cartosat** on intialainen kaukokartoitussatelliittien sarja, jotka toteuttaa Intian avaruusjärjestö.

Ensimmäiset Cartosat-nimen saaneet satelliitit olivat IRS-satelliitteja, akronyyminsäkin mukaan "intialainen kaukokartoitussatelliitti". Myös myöhemmät satelliitit on kehitetty alkuperäisen IRS-satelliitin perustalta. 

## Cartosat-2A
Cartosat-2A laukaistiin 28. huhtikuuta 2008. Se korvaa Cartosat-2 satelliitin, johon ilmeisesti tuli sen laukaisun aikana vaurioita.

Cartosat-2A on varustettu yhdellä pankromaattisella kameralla. Kuvien resoluution on alle yksi metri ja kuvan leveys on 10 km. Satelliitin asentoa voidaan suunnata 45 astetta nopeasti. Satelliitin ratakorkeus on 630 km.

## Cartosat-2B
Satelliitti laukaistaan 5. toukokuuta 2010. 

## Lähteet
* ISRO
Yvonne de Bruyn

**Yvonne Constance de Bruyn** (oik. **de Bruyn-Ouboter**, ent. **de Bruyn-Luhtala**, 17. toukokuuta 1934 – 12. kesäkuuta 2013 Orimattila) oli vuoden 1954 Miss Suomi. Silloin 17. tammikuuta järjestettyihin Miss Suomi -kilpailuihin Helsingin Messuhallissa osallistui 23 ehdokasta. Tuomaristossa olivat lehdistön, kuvanveiston ja elokuvan edustajat. Yvonne de Bruyn oli historian ainoa aatelista sukua olevan Miss Suomi. Hänet valittiin Miss Eurooppa -kilpailussa perintöprinsessaksi.

Myöhemmin de Bruyn toimi muun muassa Finnkarelia Virke Oy:n pr- ja tiedotusjohtajana sekä johtoryhmän jäsenenä. Viimeksi hän asui Orimattilassa ja toimi muun muassa paikallismatkaoppaana ja useissa luottamustehtävissä.

De Bruyn oli 175 cm pitkä ja painoi Miss Suomi -voittonsa aikaan 63 kg.

## Lähteet
* 

### Viitteet
François Arnail

**François Arnail, Jaucourt’n markiisi**, myöhemmin keisarikunnan kreivi, (14. marraskuuta 1757 – 5. maaliskuuta 1852) oli ranskalainen aristokraatti ja poliitikko, jonka ura ulottui vallankumouksen alusta aina Ranskan toisen tasavallan aattoon. Hänen nimestään käytetään useita versioita, kuten **François-Arnail** ja **François Jaucourt**.

François Arnail syntyi 14. marraskuuta 1757 ja lähti jo nuorena sotilasuralle. Vuosina 1788–1792 hän toimi 2. ratsuväen rykmentin everstinä. Sen lisäksi hän loi poliittisen uran toimien ensin Seine-et-Marnen departementin hallinnossa ja vuodesta 1791 alkaen lakiasäätävässä kokouksessa. Hän kuului Perustuslain ystäviin eli Club des Feuillantsiin ja koetti edistää yhdessä toisten samanmielisten kanssa maltillisuutta. Heinäkuussa 1792 hänen edustajanpaikkansa sai Ségrétier, ja pian Jaucourt asetettiin syytteeseen taantumuksen edustajana.

Vallankumouksen väkivaltaisuuksia paeten Jaucourt vietti useita vuosi maanpaossa. Hän oleskeli ensin Britanniassa ja sitten Sveitsissä, josta hän palasi Napoleon Bonaparten noustua valtaan. Jaucourt nousi ylähuoneeseen ja sai keisarikunnan kreivin arvon. Keisarikunnan kaaduttua hän toimi väliaikaishallinnossa ja sitten Ludvig XVIII:n ministerinä kohoten ylimpien neuvonantajien joukkoon.

Hän jatkoi ylähuoneen jäsenenä halki heinäkuun vallankumouksen ja Ludvig Filipin lyhyen hallintokauden, mutta Ranskan toisen tasavallan synnyttyä hän vetäytyi yksityishenkilöksi. Ennen uskonnonvapauslain säätämistä syntynyt Jaucourt oli kastettu varmuuden vuoksi katoliseen uskoon, mutta vanhuutensa vuosina hän pyrki edistämään protestanttien asemaa ja toimi vuodesta 1815 Pariisin protestanttisen raamattuseuran puheenjohtajana. Pitkän elämänsä lopuksi Jaucourt ehti vielä nähdä Napoleon III:n valtaannousun. Hän kuoli 5. helmikuuta 1852 Presles’ssä, Seine-et-Marnen departementissa.

## Lähteet
Satu Procopé

**Satu Charlotta Procopé** (o.s. **Östring**; s. 12. huhtikuuta 1947 Tampere) on vuoden 1966 Miss Suomi. Hän on myös Miss Scandinavia, Miss Universumin 1. perintöprinsessa ja Miss Eurooppa -kilpailujen 4. perintöprinsessa. Miss International Beauty -kilpailuissa hän oli 1969 1. perintöprinsessa, mutta saman vuoden Miss La Maja -kisoissa hän ei päässyt finaaliin. Koulutukseltaan hän on valtiotieteen maisteri.

Östring opiskeli liikunnanopettajaksi Helsingin yliopiston voimistelulaitoksella ja työskenteli mallina ja messuemäntänä. Hän oli avioliitossa ensin kanadalaisen stuertin John P. Milletin ja sitten synnytys- ja naistentautilääkäri, dosentti Berndt-Johan Procopén kanssa.

Östring nousi vuonna 1978 hetkeksi uudelleen julkisuuteen tanssittuaan presidentti Urho Kekkosen kanssa linnan juhlissa.

1990-luvun lopulla Procopé toimi muutaman vuoden Uukuniemen kunnanjohtajana. Johtajuus päättyi keväällä 2000 kuntalaisten erimielisyyksiin erityisesti maakunnanvaihdosasiassa. Hän on ollut ehdolla eduskuntaan ja EU-parlamenttiin. Vuoden 1999 EU-vaaleissa äänimäärä riitti keskustan ensimmäiseksi varaedustajaksi asti.

## Lähteet

## Aiheesta muualla
*http://www.mtv3.fi/uutiset/arkisto.shtml/arkistot/kotimaa/2000/03/16834
*Uukuniemi.net historia
* Ylen Elävä arkisto: Satu Östring, Miss Skandinavia 1967
Mario Stecher

**Mario Stecher** (s. 17. heinäkuuta 1977, Eisenerz) on itävaltalainen uransa lopettanut yhdistetyn hiihtäjä. Hän voitti olympiakultaa yhdistetyn joukkuekilpailussa Torinossa 2006 ja Vancouverissa 2010 sekä pronssia Salt Lake Cityssä 2002 ja Sotšissa 2014. 

Maailmancupin osakilpailuvoittoja Stecherillä on 12 kappaletta. Kaikkiaan hän on sijoittunut palkintokorokkeelle 43 kertaa.

Stecher lopetti uransa yhdistetyn hiihtäjänä alkuvuodesta 2015.

## Aiheesta muualla
*
Tangshanin maanjäristys

**Tangshanin maanjäristys** on eräs maailmanhistorian tuhoisimmista luonnonkatastrofeista. Se tapahtui 28. heinäkuuta 1976 Tangshanin kaupungin ympäristössä. Maanjäristys oli voimakkuudeltaan eri arvioiden mukaan 7,8 – 8,2 Richterin asteikolla, ja se kesti noin kymmenen sekuntia. Maanjäristys tappoi arvion mukaan 242&nbsp;400, jonka lisäksi 164&nbsp;000 ihmistä loukkaantui. 16 tuntia myöhemmin maanjäristystä seurasi jälkijäristys, joka oli voimakkuudeltaan 7,8 Richterin asteikolla. Se lisäsi kuolleitten määrää. Ihmishenkien lisäksi myös aineelliset vahingot olivat mittavat, muun muassa Tangshan tuhoutui maan tasalle.

## Lähteet
*"Tangshan: The Deadliest Earthquake" 

### Viitteet

## Aiheesta muualla
*"Integration of Public Administration and Earthquake Science: The Best Practice Case of Qinglong County" 
*1976: Chinese earthquake kills hundreds of thousands
Camp Lazlo

**Camp Lazlo** on yhdysvaltalainen Cartoon Network Studiosin tuottama ja Joe Murrayn luoma kolme kertaa Emmylla-palkittu animaatiosarja. Sarja keskittyy partiolaistyyliseen kesäleiriin, jossa seikkailevat erinäiset eläimet, joista päähahmona toimii brasilialainen hämähäkkiapina Lazlo. Sarjasta tuotettiin 61 jaksoa, jotka esitettiin alun perin Yhdysvalloissa vuosien 2005–2008 aikana.

Suomessa sarjaa esitettiin vuosina 2006–2009 Nelosella ja sitä uusitaan Cartoon Networkissa ja Boomerangissa.

## Juoni

Tarina seuraa Pimpleback-vuorilla sijaitsevaa Camp Kidney -leirintäalueen tapahtumia, jossa päähahmona on energinen brasilialainen apina Lazlo. Hän viettää aikaansa leirintäalueella kahden parhaan ystävänsä kanssa Rajin ja Clamin. Heidän leirinjohtajana on vanha hirvi Lumpus, joka ei kestä Lazlon tahattomia tempauksia, joiden seurauksena myös muut leiriläiset käyvät Lumpusin hermoille.

## Hahmot

***Lazlo** on hauskan pitämistä rakastava energinen apina, mutta Kidney-leirin tiukkojen sääntöjen ja rutiinien vuoksi hänellä on vaikeuksia sopeutua leirillä ystäviensä kanssa. Lazlon kannustavan asenteensa ja mielikuvituksensa ansiosta hän kuitenkin kykenee ratkomaan ongelmia, jotka eivät yleensä miellytä leirin johtajaa Lumpusia.

***Raj** on yksi Lazlon huonetovereista Kidney leirillä. Hän on intialainen norsu, jolla on useita huolen aiheita. Raj muun muassa inhoaa sotkua, pelkää käärmeitä ja ötököitä, sekä pelkää olla yksin. Huolimatta useista peloistaan hän pysyy ystäviensä Lazlon ja Clamin rinnalla seikkailuissa mukana.

***Clam** on hyytelömökin kolmas jäsen. Hän on rodultaan kääpiöalbiinosarvikuono, joka tuntuu usein olevan tyhmä. Clam on kuitenkin erittäin musikaalinen ja akateeminen nero, joka väärinymmärretään usein. Hän on suojelevainen ystäviään Lazloa ja Rajia kohtaan, sekä rakastaa jännittäviä seikkailuja

***Lumpus** on Kidney-leirin turhautunut leirinjohtaja, joka luulee liikoja itsestään. Kaikki täytyy olla juuri kuin hän itse haluaa niiden olevan. Lumpus halusi olla todella suuren ja merkittävän leirinjohtajana, mutta joutui tyytymään Kidneyn leirille, jossa hän pitää huolen siitä ettei kenelläkään ole hauskaa.

***Slinkman** on banaanietana, joka toimii leirinjohtajan Lumpusin apulaisena. Hänellä ei ole minkäänlaista persoonallisuutta ja vaikuttaa tylsältä, joka kuitenkin osaa ulkoa koko leirinpavun käsikirjan. Slinkman on uskollinen ja tottelevainen, joka ottaa leirin haltuunsa aina kun Lumpus on menettänyt hermonsa.

*Edward T. Platypus
*Samson J. Clogmeyer
*Chip ja Skip
*Dave ja Ping Pong
*Komentaja Hoo-Ha
*Patsy Smiles

## Äänirooleissa

## Lähettää
Suomessa lähetettiin Nelosella vuosina 2006-2009.

## Lähteet

## Aiheesta muualla
* Camp Lazlo Wiki
Miss Eurooppaa metsästämässä

**Miss Eurooppaa metsästämässä** on Erik Blombergin ohjaama suomalainen elokuva, joka tehtiin Suomessa vuonna 1955 pidetyn Miss Eurooppa -kilpailun yhteydessä. Elokuvan pääosissa ovat Lasse Pöysti sekä edellisen vuoden Miss Suomi -kilpailun kansikuvatyttö Liisi Hokkanen, joka on myöhemmin tunnettu nimellä Lippe Suomalainen. 

## Arviot
Aikalaisarvioissa elokuvassa ei nähty juuri mitään myönteistä. Ainoastaan Matti Viljasen musiikkia pidetään jonkinlaisena elokuvaa koossapitävänä aineksena. Myöhemmin on sanottu, että se on uutisaineiston höysteeksi koottu komediatarina, jossa Pöysti erään kriitikon mukaan toilailee sietämättömän lapsekkaasti. Toisaalta on kritiikissä kuitenkin todettu, että dokumentaarisista aineksista ja Pöystin tilannekomiikasta syntyy kiinnostavaa ajankuvaa.

## Näyttelijät

## Lähteet
*Yle - Elävä arkisto 

### Viitteet

## Aiheesta muualla
*
Finnjolla

**Finnjolla** on miesten kilpapurjehdusluokka kesäolympialaisissa. Finnjollalla kilpaillaan yksin ja se luokitellaan "heavy"-kategoriaan. Jollan on suunnitellut ruotsalainen Rickard Sarby 1949 kilpajollaksi Helsingin olympialaisiin 1952.

Purjehtijalla olisi hyvä olla painoa vähintään 85 kg, mieluiten yli 90 kg. Olympiatasolla finnjollan purjehtijoiden painojakauma liikkuu noin 85–115 kg:n välillä. Finnjollan luokkasääntö tarjoaa suhteellisen vapaan mahdollisuuden muokata maston taipuisuutta ja purjeen muotoja. Finnjollan maksiminopeus on noin 30 solmua.

## Finnjollan olympiamitalistit

## Finnjolla Suomessa
Nykyään luokan suosio Suomessa on jälleen kasvanut. Finnjollalla purjehditaan aktiivisesti kilpaa Suomessa. Suomen Finnjollapurjehtijat järjestää vuosittain leirejä ja suomenmestaruuskilpailut luokan aktiiveille purjehtijoille.

Menestyneimpiä suomalaisia finnjollailijoita ovat muiden muassa vuoden 1980 olympiavoittaja Esko Rechardt, Kim Weber, Jan Winqvist sekä Peter Tallberg. Tapio Nirkko osallistui luokassa vuosien 2008 ja 2012 olympialaisiin.

## Kuvia

kuva:Søren Svare i Jolle.JPG
kuva:Finn dinghies 01.jpg
kuva:Finn dinghies 02.jpg
kuva:Finn_dinghies_in_Karrebæksminde_2.jpg
kuva:Finn_dinghies_in_Karrebæksminde.jpg


## Lähteet

## Aiheesta muualla

*Suomen Finnjollapurjehtijoiden verkkosivut
Bernard (animaatiosarja)

**Bernard** on tietokoneanimaatiosarja, jossa seikkailee utelias jääkarhu nimeltä Bernard, joka matkustaa ympäri maailmaa. Jaksoja on tuotettu yhteensä 156 kappaletta ja ne kestävät kukin kolme minuuttia. Sarjassa ei ole lainkaan puhetta. Se sai muun muassa Stuttgartin animaatioelokuvatapahtumassa ehdokkuuden parhaasta animaatiosarjasta vuonna 2006.

## Aiheesta muualla
* ''Bernard'' sivusto 
* ''Screen21'' sivusto 
* ''RG Animation Studios'' weblog
Levottomat 3 - Movie Soundtrack

**Musiikkia Elokuvasta Levottomat 3** on Levottomat 3 -elokuvan 16. tammikuuta 2004 julkaistu soundtrack-albumi. 

## Kappaleet
#
#
#
#
#
#
#
#
#
#
#
#
#
#
#
#

## Lähteet

## Aiheesta muualla
* Levottomat3 - Solarfilms
Sanidiini

**Sanidiini** on kalimaasälvän (K,Na)(Si,Al)4O8 korkean lämpötilan muoto. Sanidiinia esiintyy tyypillisesti felsisissä vulkaniiteissa, kuten obsidiaanissa, ryoliitissa ja trakyytissa. Saniidiini kiteytyy monokliinisessä kidejärjestelmässä. Alhaisemmissa lämpötiloissa vakaita kalimaasälvän polymorfeja ovat mikrokliini ja ortoklaasi.

Korkean lämpötilan ja nopean jäähtymisen johdosta sanidiini voi sisältää enemmän natriumia kuin kaksi alhaisemmissa lämpötiloissa vakautuvaa polymorfia. Sanidiini ja albiitti muodostavat isomorfisen seossarjan, jonka välijäseniä kutsutaan anortoklaaseiksi. Albiittijakso myös suotautuu, ja siitä syntyvä kryptopertiitti on parhaiten havaittavissa elektronimikroanalysaattorilla.

## Lähteet

## Aiheesta muualla
*Webmineral data: Sanidiini
*Mindat: Sanidiini
Barcroft Boake

**Barcroft Henry Thomas Boake** (26. maaliskuuta 1866 – 2. toukokuuta 1892) oli australialainen runoilija.

Boake syntyi Sydneyssä. Hän työskenteli maanmittarina Uudessa Etelä-Walesissa ja Queenslandissä, mutta hänet muistetaan parhaiten runoistaan, jotka julkaistiin kokoelmana viisi vuotta hänen kuolemansa jälkeen. Boake kärsi kaksisuuntaisesta mielialahäiriöstä ja hänen uskotaan tehneen itsemurhan. Hänet löydettiin hirttäytyneenä 10. maaliskuuta 1892, kahdeksan päivää katoamisensa jälkeen. Hänen uskotaan riistäneen henkensä masennuksen tai yksipuolisen rakkauden takia.

## Bibliografia
**Where the Dead Men Lie: and Other Poems* (1897)

## Lähteet
J. P. Calderon

**John Paul ”J.P.” Calderon** (s. 5. syyskuuta 1975 Santa Monica, Kalifornia) on tosi-tv-henkilö, malli ja entinen lentopalloammattilainen. Hänen ensiesiintymisensä televisiossa oli suositussa yhdysvaltalaissarjassa *[[Selviytyjät]]*. Hän oli mukana 13. tuotantokaudella, jossa kilpailtiin Cookin saarilla. Myöhemmin hän palasi televisioon tosi-tv-sarjassa *[[Janice Dickinson]]in mallitoimisto*, joka kuvaa kyseisen entisen huippumallin perustaman mallitoimiston arkea. Sarjan tuoman kuuluisuuden myötä hän oli *Instinct Magazinen* helmikuun miesmalli.

Calderon kasvoi Marina del Reyssä Kaliforniassa ja kävi Kalifornian yliopistoa. Yliopistossa hän pelasi lentopalloa maanlaajuisessa yliopistosarjassa. Hän valmistui vuonna 2000. Tämän jälkeen Calderon oli apuvalmentaja Long Beachin yliopiston naisten joukkueessa viiden vuoden ajan. Hän valmensi samalla junioreiden maajoukkueen mitalille nuorten olympialaisissa. Lopetettuaan valmentamisen yliopistossa ja junioreissa hänestä tuli ammattilaisrantalentopalloilija Yhdysvalloissa.

## Selviytyjät

Selviytyjissä Calderon aloitti viiden hengen ryhmässä Hispanikin heimossa. Heimojen yhdistämisen jälkeen hänestä tuli Rarotongan jäsen. Calderon oli ensimmäinen jäsen, joka äänestettiin heimosta, ja koko kilpailusta pois. Hän ehti olla mukana kilpailussa vain 11. päivää. Suuri syy J.P:n äänestämiseen pois kilpailusta oli hänen hyvä fyysinen kuntonsa, joka toisi hänelle paljon voittoja lähestyvissä yksilökilpailuissa.

## Janice Dickinsonin mallitoimisto

Vuonna 2007 Calderon esiintyi tosi-tv-sarjassa *[[Janice Dickinson]]in mallitoimisto* (engl. *The Janice Dickinson Modeling Agency*). Ohjelmassa Calderon sanoi toivoneensa jo nuoresta asti olevansa malli jonain päivänä. *Instinct Magazine* teki sarjan jälkeen Calderonista pääjutun lehteensä, jossa Calderon tunnusti olevansa homoseksuaali.

## Lähteet
Ville Lehtonen

**Ville Lehtonen** (s. 6. helmikuuta 1985 Turku) on entinen suomalainen jalkapalloilija. Hänen pelipaikkansa oli keskuspuolustaja.

Lehtonen edusti Turun Palloseuraa vuosina 2003–2008. Hän on pelannut myös ranskalaisen FC Metzin junioriakatemiassa kahden kauden ajan. 
Lehtonen joutui lopettamaan uransa vuonna 2008 leikkausvirheen vuoksi.

Hän on pelannut 13 nuorten maaottelua ja 30 poikamaaottelua.

## Lähteet
* Veikkausliigan Hall of Fame
* "Lehtonen odottaa kotiyleisön tukea"

## Aiheesta muualla
* Lehtonen Turun Palloseuran sivuilla 
* Lehtonen Veikkausliigan sivuilla
Sirpa Koivu

**Sirpa Helena Kiviharju** (o.s. **Koivu**; 15. tammikuuta 1938 Salo – 9. heinäkuuta 2012 Turku) oli vuoden 1956 Miss Suomi. Kilpailuun oli valittu 28 kokelasta 90 ehdokkaan joukosta. Arkipuku-, uimapuku- ja juhlapukukierrokset käytiin yleisön edessä täydessä Messuhallissa. Tuomaristossa oli elokuva-alan, kuvanveiston ja julkisen sanan edustajia. Koivu valittiin voittajaksi yksimielisesti. Hän oli valinnan aikaan 18-vuotias salolainen leninkiliikkeen työntekijä ja mannekiini. Miss Maailma- ja Miss Eurooppa -kilpailuissa Koivu ei saavuttanut menestystä.

Koivu avioitui Salossa kenkätehtaan johtaja Ismo Kiviharjun kanssa, joka sai myöhemmin teollisuusneuvoksen arvonimen. Puolison työ kenkätehtaan johtajana vei myös Koivun Mäntyharjulle. Eläkepäiviään he viettivät Naantalissa.

## Lähteet
Kilpineito

**Kilpineito** tai **aseneito** (islanniksi *skjaldmær*) on islantilaisissa saagoissa esiintyvä naimaton nuori nainen, joka osallistui taisteluihin. Tunnetuimpia heistä olivat Hervör *[[Hervörin saaga]]ssa* ja Brynhildr *[[Völsunga-saaga|Völsungain saagassa]]*. 

Muutamat antiikin ja keskiajan historioitsijat kertovat, että pohjoisten kansojen joukkoihin olisi todellisuudessakin kuulunut naissotureita. Saxo Grammaticus mainitsee, että Tanskan puolen joukkoihin olisi kuulunut kolmesataa naispuolista taistelijaa Bråvallan taistelussa. Antiikin historioitsijoiden mukaan myös kimbrien, markomannien ja goottien armeijoissa olisi sotinut naisia. On kuitenkin epäselvää, onko näiden kertomusten taustalla todellisia tapahtumia vai vain myyttejä.

## Katso myös

* Amatsonit
* Valkyyria

## Lähteet
Pfaffenhofen an der Ilm

**Pfaffenhofen an der Ilm** (virallisesti **Pfaffenhofen a.d.Ilm**) on kaupunki Saksassa, Baijerin osavaltion keskiosassa Münchenin pohjoispuolella. Se on samannimisen piirikunnan suurin kaupunki. Vuoden 2020 lopussa kaupungissa asui 26&nbsp;272 asukasta.

## Historia
Varhaisin maininta Pfaffenhofen an der Ilmista on vuodelta 1140. Kaupunkioikeudet se sai vuonna 1438. Vuonna 1632 kaupunkiin iski rutto ja 1&nbsp;800 asukkaasta jäi henkiin vain 700. Itävallan perimyssodan aikana 15. huhtikuuta 1745 kaupungin läheisyydessä käytiin ankara taistelu (*Schlacht bei Pfaffenhofen*) Ranskan ja Itävallan joukkojen välillä. Taisteluihin osallistui noin 12&nbsp;200 henkilöä, joista kaatui, haavoittui tai merkittiin kadonneeksi noin 3&nbsp;200. Kaupungin kehitys sai merkittävän sysäyksen rautatiestä 1860-luvulla. Asukasluku kasvoi neljään tuhanteen 1900-luvun alkuun mennessä. Toisen maailmansodan jälkeen kaupunki on saanut muuttajia Münchenistä, entisen DDR:n alueelta sekä Pohjois-Saksasta. Väkiluku ylitti 20&nbsp;000 vuonna 1992.

## Kulttuuri
Pfaffenhofen a.d.Ilmin huomattaviin rakennuksiin kuuluu *Die Stadtpfarrkirche St. Johannes Baptist*, jota alettiin rakentaa 1393 goottilaisen tyylin mukaan. Edellinen kirkko tuhoutui kaupungin suurpalossa 1388. Kirkon 77 metriä korkea torni valmistui 1531. Kirkon läheisyydessä on kaupungin uusgoottilainen raatihuone. Pfaffenhofenissa on tavanomaisten oppilaitosten lisäksi musiikkioppilaitos, joka tarjoaa monentasoista säveltaiteen opetusta noin 600 opiskelijalle. Kaupungissa sijaitsevat muun muassa elintarviketuottaja *HiPP*in ja vaateripustimia valmistavan *MAWA*n tuotantolaitokset. Paikallinen olutpanimo *Brauhaus Pfaffenhofen* valmistaa *Urbanus*-nimistä olutta. Kaupungissa toimii urheiluseura *EC Pfaffenhofen*, jonka lajeja ovat jääkiekko, taitoluistelu sekä curlingin kaltainen *Eisstockschiessen*. Kaikkiaan urheiluseuroja on yli 50.

## Liikenne
Moottoritie A9 (Berliini&ndash;München) kulkee Pfaffenhofen a.d.Ilmin itäpuolelta. Etäisyys Münchenistä on noin 40 kilometriä ja Berliinistä noin 490 kilometriä. Kaupungin halki kulkee Nürnberg&ndash;Ingolstadt&ndash;München-rautatie. Pfaffenhofenin aseman etäisyys Münchenin päärautatieasemalta on 49,7 kilometriä. Münchenin lentoasemalle (*Franz Josef Straußin lentoasema*) matkaa kertyy noin 45 kilometriä.
 
## Kirjallisuutta
* Heinrich Streidl: *Stadt Pfaffenhofen a.d. Ilm - Ein Heimatbuch*, Pfaffenhofen 1965
* Willihard Kolbinger: *Pfaffenhofen a.d. Ilm - eine Politische Geschichte der bayerischen Kleinstadt 1945-1996*, Pfaffenhofen 1996
* Otto Baumgärtner: *Stadtpfarrkirche St. Johannes Baptist Pfaffenhofen a. d. Ilm*, München 1985 ()
* Heinrich Streidl und Franz Rutsch: *550 Jahre Stadt Pfaffenhofen a.d. Ilm*, 1998
* Willy Hailer (Text und Fotos), Clemens Fehringer, Anton Ritzer (Fotos): *Pfaffenhofen an der Ilm - Portrait einer Hallertauer Kreisstadt*, Pfaffenhofen
* Reinhard Haiplik: *Pfaffenhofen unterm Hakenkreuz*, 2. erweiterte Auflage, Pfaffenhofen 2005

## Lähteet

## Aiheesta muualla

*Kaupungin verkkosivusto
Barbara Bach

**Barbara Bach** (s. 27. elokuuta 1947) on yhdysvaltalainen näyttelijä ja malli. Hän näytteli Bond-tyttö Anya Amasovaa elokuvassa *[[007 rakastettuni]]* vuonna 1977. Hän on naimisissa muusikko Ringo Starrin kanssa. 

## Varhainen elämä

Bach syntyi New Yorkin Queensissä Marjorie ja Howard Goldbachin viidestä lapsesta vanhimpana. Hänen isänsä oli Australian juutalainen ja äiti katolinen. Barbara kävi katolisen koulun, jonka lopetti kuusitoistavuotiaana, koska halusi malliksi. Hän pääsikin heti mallilistojen kärkeen.

## Ura

Vuonna 1971 Bach työskenteli muiden Bond-tyttöjen kuten Claudine Augerin ja Barbara Bouchetin kanssa pienissä elokuvissa. Vuonna 1975 hän erosi miehestään Augusto Gregorinistä ja muutti takaisin Yhdysvaltoihin kahden pienen lapsensa kanssa. Vuonna 1977 hän sai roolin Bond-elokuvasta *007 rakastettuni*. Yhteensä hän on tehnyt 28 elokuvaa, mutta ei ole työskennellyt näyttelijänä vuoden 1986 jälkeen. Hän esiintyi myös useissa miehensä Ringo Starrin musiikkivideoissa.

## Perhe ja lapset

Vuonna 1966, Rooman lennolla, hän tutustui italialaiseen liikemieheen Augosto Gregoriiniin. He menivät naimisiin vuonna 1968, ja ensimmäinen lapsi syntyi elokuussa 1968. Poika syntyi vuonna 1972. Eron jälkeen hän tapasi vuonna 1980 Ringo Starrin elokuvan *[[Caveman]]* kuvauksissa. He menivät naimisiin seuraavana vuonna.

## Lähteet

## Aiheesta muualla

*
XL Recordings

**XL Recordings** on brittiläinen itsenäinen levy-yhtiö, jonka Nick Halkes, Tim Palmer ja Richard Russell Beggars Banquet Recordsin kanssa perustivat vuonna 1989. Levy-yhtiö julkaisi tällöin pääasiassa rave- ja dance-musiikkia.

Radioheadin keulahahmo Thom Yorke julkaisi soololevynsä *[[The Eraser]]in* XL:n kautta heinäkuussa 2006. Myös Radioheadin albumit *[[In Rainbows]]* (2007) ja *[[A Moon Shaped Pool]]* julkaistiin XL:n kautta. Yhtiö osti oikeudet myös Radioheadin EMI:lle vuosina 1993–2003 levyttämiin albumeihin.

## Yhtyeitä
1990-luvun lopulla XL:n musiikkityyli laajeni toisiin genreihin kuten freak-folkiin, vaihtoehtorockiin ja hip hopiin. Levy-yhtiölle levyttäneitä artisteja ovat muun muassa:

* Adele
* Basement Jaxx
* be your own PET
* Cajun Dance Party
* Devendra Banhart
* Dizzee Rascal
* Jack Peñate
* Kicks Like a Mule
* Kid Harpoon
* Lemon Jelly
* M.I.A.
* Peaches
* The Prodigy
* Radiohead
* Ratatat
* RJD2
* Sigur Rós
* Tapes ’n Tapes
* Thom Yorke
* To My Boy
* Vampire Weekend
* Various
* The White Stripes

## Lähteet

## Aiheesta muualla
* XL Recordingsin viralliset kotisivut
TBD Records

**TBD Records** (ennen **Side One Recordings**) on yhdysvaltalainen levy-yhtiö, jonka perustajat ovat Coran Capshaw, Ron Lafitte ja Phil Costello. Se on ATO Recordsin sivuyhtiö, ja sen emoyhtiö on Sony BMG. Yhtiö perustettiin elokuussa 2007.

## Diskografia
### Albumit
*Underworld - *[[Oblivion with Bells]]* (2007)
*Radiohead - *[[In Rainbows]]* (2008)

## Aiheesta muualla
* Viralliset kotisivut